pythainlp/thai_wikipedia_clean_20230101 huggingface dataset:
ปัญหาของสิงคโปร์ไม่ใช่การต่อสู้ใต้ดินของพรรคคอมมิวนิสต์ แต่เป็นปัญหาเศรษฐกิจและการฉ้อราษฎร์บังหลวง ทำให้ถูกพรรคกิจประชาชนที่นำโดยลี กวนยิวโจมตี ในที่สุด ลิมได้นำแนวร่วมแรงงานไปรวมกับกลุ่มสังคมนิยมเสรีนิยมซึ่งจัดตั้งโดยพรรคก้าวหน้าและพรรคประชาธิปไตยใน พ.ศ. 2499 เพื่อจัดตั้งเป็นพันธมิตรประชาชนสิงคโปร์ใน พ.ศ. 2502 ระหว่าง พ.ศ. 2500 – 2501 การเจรจาเพื่อให้สิงคโปร้เป็นรัฐปกครองตนเองประสบความสำเร็จ การเลือกตั้งภายใต้รัฐธรรมนูญใหม่ พรรคกิจประชาชนเป็นฝ่ายชนะการเลือกตั้งในพ.ศ. 2502 พรรคนี้ไม่ได้รับการเลือกตั้ง และหลังจากสิงคโปร์ได้รับเอกราชใน พ.ศ. 2508 พรรคนี้ได้สลายตัวไป
ชาวอียิปต์
ชาวอียิปต์  เป็นพลเมืองหรือผู้สืบเชื้อสายมาจากประเทศอียิปต์ โดยชาวอียิปต์โบราณเป็นคนละกลุ่มชาติพันธ์กับชาวอียิปต์ในปัจจุบันที่พูดภาษาอาหรับ
รักต้องเปิด (แน่นอก)
"รักต้องเปิด (แน่นอก) " เป็นซิงเกิลของกลุ่มศิลปิน ทรี.ทู.วันและใบเตย อาร์สยาม เป็นเพลงจากอัลบั้มมันDay ในปี พ.ศ. 2556 โดยมี ณรงค์ศักดิ์ ศรีบรรฎาศักดิ์วัชรากรณ์ และ ธานี วงศ์นิวัติขจร เป็นโปรดิวเซอร์ในการทำเพลง ประพันธ์เนื้อร้องโดย โปรการ์ด แต่งทำนองและเรียบเรียงโดย ประทีป สิริอิสสระนันท์ , T.J. จิรายุทธ ผโลประการ และณรงค์ศักดิ์ ศรีบรรฎาศักดิ์วัชรากรณ์ ออกจำหน่ายในวันที่ 1 พฤษภาคม พ.ศ. 2556
ยึดเซ็นทรัล
ยึดเซ็นทรัลด้วยรักและสันติภาพ  มักย่อเป็น ยึดเซ็นทรัล (Occupy Central) เป็นการประท้วงยึดครองที่ปราศจากความรุนแรงเพื่อสิทธิออกเสียงเลือกตั้งทั่วไปในเซ็นทรัล ฮ่องกง ซึ่งเริ่มเมื่อวันที่ 27 กันยายน 2557 เดิมมีกำหนดเริ่มในครึ่งหลังของปี 2557
เบนนี ไถ่ รองศาสตราจารย์กฎหมายแห่งวิทยาลัยฮ่องกง ริเริ่มการรณรงค์ดังกล่าวในเดือนมกราคม 2556 เขาทำนายว่าพลเมืองอย่างน้อย 10,000 คนจะเข้าร่วมการประท้วงเพื่อยึดเซ็นทรัลในเดือนกรกฎาคม 2557 หากสิทธิออกเสียงเลือกตั้งทั่วไปสำหรับการเลือกตั้งประธานบริหารปี 2560 และการเลือกตั้งสภานิติบัญญัติปี 2563 ไม่ดำเนินไปตาม "มาตรฐานระหว่างประเทศ"
ผู้สังเกตการณ์สังเกตว่า การรณรงค์ขบวนการยึดครองมีแนวโน้มเกิดหลังเฉียว เซียวหยาง ประธานคณะกรรมาธิการกฎหมายสภาประชาชนแห่งชาติจีน แถลงว่า กำหนดให้ผู้สมัครประธานบริหารรักทั้งประเทศ (จีน) และฮ่องกง และไม่เผชิญหน้ารัฐบาลกลาง ซึ่งตัดผู้สมัครจากค่ายนิยมประชาธิปไตยฝ่ายค้านอย่างชะงัด&lt;ref name="25/3/13"&gt;&lt;/ref&gt; มีการยืนยันเมื่อวันที่ 31 สิงหาคม 2557 เมื่อสภาประชาชนแห่งชาติแถลงว่า การเลือกตั้งประธานบริหารฮ่องกงอันเป็นดินแดนของจีน จะถูกจำกัดเฉพาะผู้สมัครที่สนับสนุนรัฐบาลกลางของจีน
Occupy Central
อัสแซสซินส์ครีด ยูนิตี
อัสแซสซินส์ครีด ยูนิตี (Assassin's Creed Unity) เป็นซีรีส์เกมอิงประวัติศาสตร์แอ็คชันผจญภัย ที่พัฒนาโดย ยูบิซอฟท์ มอนทรีออล และจัดจำหน่ายโดย ยูบิซอฟท์ มีการกำหนดปล่อยตัวเกมในเดือนพฤศจิกายนและธันวาคม 2014 สำหรับเครื่องเล่นเพลย์สเตชัน 4 ,เอกซ์บอกซ์ วัน และไมโครซอฟท์ วินโดวส์ เป็นเกมชุดที่เจ็ดของเนื้อเรื่องหลักในซีรีส์อัสแซสซินส์ครีด และเป็นภาคต่อจากเกม ในปี 2013 และเนื้อเรื่องมีความเกี่ยวข้องกับ อัสแซสซินส์ครีด โร้ก ที่จะมาพร้อมกันในปี 2014
เรื่องราวในภาคนี้จะอยู่ในกรุงปารีสช่วงยุคการปฏิวัติฝรั่งเศส ในโหมดผู้เล่นเดี่ยว เราจะได้รับบทเป็น อาร์โน โดเรียน ผู้ที่พยายามจะเปิดเผยความจริงที่อยู่เบื้องหลังอำนาจการปฏิวัติ รูปแบบของเกมยังคงเป็นในลักษณะมุมมองบุคคลที่สาม การสำรวจโลกเปิด และระบบการต่อสู้รวมถึงการลักลอบที่พัฒนาดีขึ้น ที่สำคัญ อัสแซสซินส์ครีด ยูนิตี ได้นำระบบการเล่นแบบ cooperative multiplayer ที่สามารถให้ผู้เล่นร่วมทีมกันได้ถึง 4 คน ในการปฏิบัติภารกิจและสำรวจสถานที่ต่างๆ
ระบบการต่อสู้ในเกมได้ถูกนำมาพัฒนาขึ้นใหม่หมด รวมถึงมีอาวุธชนิดใหม่อย่าง แฟนธอม เบลด (Phantom Blade) อุปกรณ์แฟนธอม เบลด มีลักษณะคล้ายหน้าไม้ยิงลูกดอกอาบยาพิษ ซึ่งอุปกรณ์ชนิดนี้จะติดอยู่กับฮิดเดน เบลด (Hidden Blade) อาวุธลับของมือสังหาร ระบบการเคลื่อนไหวของตัวละครทาง ยูบิซอฟต์ ได้ปรับปรุงใหม่โดยใช้ชื่อว่า Parkour Up และ Parkour Down ซึ่งจะทำให้ผู้เล่นสามารถเคลื่อนไหวตัวละครผ่านสิ่งปลูกสร้างภายในเกมได้สะดวกยิ่งขึ้น นอกจากนี้ผู้เล่นยังสามารถซื้อทักษะอื่นๆให้กับอาร์โน ด้วยการอัปเดตเกมหรือการทำภารกิจ ตัวละครที่เป็นฝูงชนในเกมแสดงกิริยาอาการเป็นธรรมชาติมากขึ้น ผู้เล่นสามารถแฝงตัวไปกับผู้คนหรือแอบล้วงกระเป๋าได้เช่นเคย
เป็นครั้งแรกของซีรีส์อัสแซสซินส์ครีด ที่ผู้เล่นสามารถปรับแต่งตัวละคร หรือเลือกซื้อทักษะที่เหมาะสม เช่น ทักษะการลักลอบ การใช้อาวุธ ทักษะการต่อสู้ การสำรวจเส้นทาง นอกจากนี้ผู้เล่นยังสามารถปรับแต่งอาวุธและเลือกชุดเกราะตามความชอบ ซึ่งด้านอาวุธนั้นก็มีหลากหลาย เช่น ดาบ ขวาน หอก ง้าว ปืน หรืออาวุธอื่นๆ
อัสแซสซินส์ครีด ยูนิตี ยังมาพร้อมระบบการเล่นแบบร่วมทีมกัน ผู้เล่นจะต้องเข้าไปที่ร้านเหล้าที่ทำหน้าที่เป็นฮับเชื่อมต่อกับผู้เล่นคนอื่นๆ ซึ่งสามารถดูได้ว่าผู้เล่นคนอื่นกำลังทำภารกิจใด ถ้าพวกเขาอยู่ในภารกิจจะปรากฏเป็นลักษณะ "โกสท์" ของผู้เล่นคนนั้น ซึ่งสามารถขอเข้าร่วมภารกิจได้ หากได้เข้าร่วมทำภารกิจ ผู้เล่นจะเริ่มเกมที่จุดเช็คพ้อยต์ล่าสุดและทำภารกิจร่วมกับผู้อื่น การเล่นแบบร่วมทีมสามารถมีผู้เล่นได้สูงสุด 4 คน ซึ่งผู้เล่นจะรับบทบาทเป็นอาร์โนเหมือนเดิม แต่จะเห็นผู้เล่นอื่นเป็นมือสังหารคนอื่นที่เกมสุ่มมา ในหลายๆภารกิจสามารถร่วมทีมกันทำได้ แต่ก็สามารถเล่นเดี่ยวได้เช่นกัน จะมีเฉพาะบางภารกิจเท่านั้นที่จะต้องเล่นคนเดียว
สนธิสัญญาญี่ปุ่น-เกาหลี ค.ศ. 1910
กันยายน พ.ศ. 2557
กันยายน พ.ศ. 2557 เป็นเดือนที่ 9 ของปี พ.ศ. 2557 วันแรกของเดือนเป็นวันจันทร์ วันสุดท้ายของเดือนเป็นวันอังคาร
เอเอสทีวี นิวส์วัน
วัดบ้านทวน
วัดบ้านทวน ตั้งอยู่ที่ หมู่ 2 ตำบลพนมทวน อำเภอพนมทวน จังหวัดกาญจนบุรี สังกัดคณะสงฆ์มหานิกาย ที่ดินตั้งวัดมีเนื้อที่ 28 ไร่ 3 งาน 50 ตารางวา วัดบ้านทวน ตั้งเมื่อ พ.ศ. 2325 เดิมเป็นวัดร้างมาก่อน เป็นวัดเก่ามีอายุมากกว่า 200 ปี มีเจดีย์เก่าประดิษฐานอยู่หลังอุโบสถ์เก่า วัดตั้งอยู่ใกล้หมู่บ้านมีแม่น้ำเก่าซึ่งตื้นเขิน จนกลายเป็นลำคลองอยู่ทางทิศตะวันตกและทิศเหนือ มีสระน้ำอยู่ภายในเขตวัดทางทิศใต้ ประชาชนใช้อุปโภคบริโภคตลอดปี ในปี พ.ศ. 2458 สมเด็จพระมหาสมถเจ้า กรมพระยาวชิรญาณวโรรส สมเด็จพระสังฆราช พระองค์ที่ 10 ได้เสด็จตรวจการคณะสงฆ์มณฑลราชบุรี ได้เสด็จตรวจคณะสงฆ์ในจังหวัดกาญจนบุรี และเสด็จมาที่วัดบ้านทวน ทรงได้ขอพระราชทานสมณศักดิ์ชั้นสัญญาบัตรให้ เจ้าอธิการม่วง วัดบ้านทวน ตำแหน่งเจ้าคณะแขวง เป็นที่พระครูสิงคีคุณธาดา (หลวงปู่ม่วง) หลวงปู่ม่วงได้บำเพ็ญสาธารณกุศลและสร้างถาวรวัตถุไว้เป็นอันมาก ได้ดำรงตำแหน่งต่อมาจนสิ้นอายุขัย วัดบ้านทวนได้รับพระราชทานวิสุงคามสีมา เมื่อวันที่ 29 พฤศจิกายน พ.ศ. 2540
โบราณสถานภายในวัดได้รับการขึ้นทะเบียนเป็นโบราณสถานลำดับที่ 16 ของจังหวัดกาญจนบุรี มีสิ่งสำคัญดังนี้
สภาปฏิรูปแห่งชาติ
สภาปฏิรูปแห่งชาติ (6 ตุลาคม พ.ศ. 2557 – 6 กันยายน พ.ศ. 2558) หรือ สปช. เป็นสภาที่ตั้งขึ้นตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 มาตรา 27 มีหน้าที่ศึกษาและเสนอแนะเพื่อให้เกิดการปฏิรูปในด้านต่าง ๆ มีสมาชิกไม่เกิน 250 คน มาจากคณะกรรมการสรรหาจังหวัดจำนวน 77 คน และคณะกรรมการสรรหาจากผู้ทรงคุณวุฒิที่หัวหน้าคณะรักษาความสงบแห่งชาติแต่งตั้ง รวม 11 คณะ จำนวน 173 คน
วันที่ 2 ตุลาคม พ.ศ. 2557 พระบาทสมเด็จพระปรมินทรมหาภูมิพลอดุลยเดชมีพระบรมราชโองการแต่งตั้งสมาชิกสภาปฏิรูปแห่งชาติจำนวน 250 คน ซึ่งประกาศไว้ในราชกิจจานุเบกษา วันที่ 6 ตุลาคม พ.ศ. 2557
วันที่ 21 ตุลาคม พ.ศ. 2557 ในการประชุมสภาปฏิรูปแห่งชาติได้เลือกเทียนฉาย กีระนันทน์ เป็นประธาน บวรศักดิ์ อุวรรณโณ เป็นรองประธานคนที่ 1 และทัศนา บุญทองเป็นรองประธานคนที่ 2 และได้มีพระบรมราชโองการโปรดเกล้าฯ แต่งตั้งประธานและรองประธาสภาปฏิรูปต่อมาในวันที่ 30 ตุลาคม พ.ศ. 2557
สภานี้คล้ายกับข้อเรียกร้องของคณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข (กปปส.) ในห้วงวิกฤตการณ์การเมืองไทย พ.ศ. 2556–2557 ที่ให้มีสภาประชาชนมิได้มาจากการเลือกตั้งเพื่อดำเนินการปฏิรูปประเทศโดยมุ่งกำจัดอิทธิพลของทักษิณ ชินวัตร อดีตนายกรัฐมนตรี ในการเมืองไทย
6 กันยายน พ.ศ. 2558 สมาชิกสภาปฏิรูปแห่งชาติมีมติไม่เห็นชอบรับร่างรัฐธรรมนูญ 135 ต่อ 105 เสียง งดออกเสียง 7 เสียง จึงทำให้สภาต้องถูกยุบทิ้งโดยทันทีตามมาตรา 38 ของรัฐธรรมนูญชั่วคราวแม้ว่าจะเห็นชอบหรือไม่เห็นชอบร่างรัฐธรรมนูญฉบับนี้ก็ตาม
สภาปฏิรูปแห่งชาติมีหน้าที่ศึกษาและเสนอแนะเพื่อให้เกิดการปฏิรูปในด้านต่าง ๆ ดังต่อไปนี้ ด้านการเมือง การบริหารราชการแผ่นดิน กฎหมายและกระบวนการยุติธรรม การปกครองท้องถิ่น การศึกษา เศรษฐกิจ พลังงาน สาธารณสุขและสิ่งแวดล้อม สื่อมวลชน สังคม และอื่นๆ เพื่อให้การปกครอง ระบอบประชาธิปไตยอันมีพระมหากษัตริย์ทรงเป็นประมุขมีความเหมาะสมกับสภาพสังคมไทย มีระบบการเลือกตั้งที่สุจริตและเป็นธรรม มีกลไกป้องกันและขจัดการทุจริตและประพฤติมิชอบ ที่มีประสิทธิภาพ ขจัดความเหลื่อมล้ำและสร้างความเป็นธรรมทางเศรษฐกิจและสังคม เพื่อการพัฒนา อย่างยั่งยืน ทำให้กลไกของรัฐสามารถให้บริการประชาชนได้อย่างทั่วถึง สะดวก รวดเร็วและมีการบังคับใช้กฎหมายอย่างเคร่งครัดและเป็นธรรม
รายนามสมาชิก.
วันที่ 6 ตุลาคม พ.ศ. 2557 มีพระบรมราชโองการ ลงวันที่ 2 ตุลาคม พ.ศ. 2557 โปรดเกล้าฯ แต่งตั้งสมาชิกสภาปฏิรูปแห่งชาติจำนวน 250 คน โดยมีพลเอก ประยุทธ์ จันทร์โอชา เป็นผู้รับสนองพระบรมราชโองการในฐานะหัวหน้าคณะรักษาความสงบแห่งชาติ
&lt;ol start=126&gt;
&lt;li&gt; ประทวน สุทธิอำนวยเดช
&lt;li&gt; ประดิษฐ์ เรืองดิษฐ์
&lt;li&gt; ดร.ประภา เหตระกูล ศรีนวลนัด
&lt;li&gt; รองศาสตราจารย์ ประภาภัทร นิยม
&lt;li&gt; ประภาศรี สุฉันทบุตร
&lt;li&gt; ประมนต์ สุธีวงศ์
&lt;li&gt; ประสาร มฤคพิทักษ์
&lt;li&gt; ประสิทธิ์ ปทุมารักษ์
&lt;li&gt; พลเอก ประสูตร รัศมีแพทย์
&lt;li&gt; รองศาสตราจารย์ ดร.ประเสริฐ ชิตพงศ์
&lt;li&gt; รองศาสตราจารย์ นายแพทย์ ประเสริฐ ศัลย์วิวรรธน์
&lt;li&gt; ปราโมทย์ ไม้กลัด
&lt;li&gt; ศาสตราจารย์ ปรีชา เถาทอง
&lt;li&gt; ปรีชา บุตรศรี
&lt;li&gt; พลตำรวจตรี ปรีชา สมุทระเปารยะ
&lt;li&gt; ศาสตราจารย์ ดร. ปิยะวัติ บุญ-หลง
&lt;li&gt; รองศาสตราจารย์ ดร. เปรื่อง จันดา
&lt;li&gt; ผาณิต นิติทัณฑ์ประภาศ
&lt;li&gt; พงศ์โพยม วาศภูติ
&lt;li&gt; พจนีย์ ธนวรานิช
&lt;li&gt; รองศาสตราจารย์ ดร.พนา ทองมีอาคม
&lt;li&gt; พรชัย มุ่งเจริญพร
&lt;li&gt; รองศาสตราจารย์ แพทย์หญิง พรพันธุ์ บุณยรัตพันธุ์
&lt;li&gt; พรรณวีรินทร์ รัตนวานิช
&lt;li&gt; พรรณี จารุสมบัติ
&lt;li&gt; ศาสตราจารย์ ดร.พรายพล คุ้มทรัพย์
&lt;li&gt; นายแพทย์ พลเดช ปิ่นประทีป
&lt;li&gt; พลเอก พอพล มณีรินทร์
&lt;li&gt; พลเรือเอก พะจุณณ์ ตามประทีป
&lt;li&gt; รองศาสตราจารย์ ดร.พันธุ์ทิพย์ สายสุนทร
&lt;li&gt; พารณ อิศรเสนา ณ อยุธยา
&lt;li&gt; ดร.พิสิฐ ลี้อาธรรม
&lt;li&gt; เพิ่มศักดิ์ เชื้อชาติ
&lt;li&gt; ไพฑูรย์ หลิมวัฒนา
&lt;li&gt; ไพบูลย์ นิติตะวัน
&lt;li&gt; ไพบูลย์ นลินทรางกูร
&lt;li&gt; ไพโรจน์ พรหมสาส์น
&lt;li&gt; นาวาอากาศเอก นายแพทย์ ไพศาล จันทรพิทักษ์
&lt;li&gt; ดร.ภัทรียา สุมะโน
&lt;li&gt; พลเอก ภูดิศ ทัตติยโชติ
&lt;li&gt; พลอากาศเอก มนัส รูปขจร
&lt;li&gt; มนู เลียวไพโรจน์
&lt;li&gt; ดร.มนูญ ศิริวรรณ
&lt;li&gt; มานิจ สุขสมจิตร
&lt;li&gt; มีชัย วีระไวทยะ
&lt;li&gt; พันตำรวจตรี ศาสตราจารย์พิเศษ ดร. ยงยุทธ สาระสมบัติ
&lt;li&gt; พลเอก ยุทธศักดิ์ ศศิประภา
&lt;li&gt; รสนา โตสิตระกูล
&lt;li&gt; พลเอก เลิศรัตน์ รัตนวานิช
&lt;li&gt; ศาสตราจารย์พิเศษ ดร.วรรณชัย บุญบำรุง
&lt;li&gt; พลเอก วรวิทย์ พรรณสมัย
&lt;li&gt; วรวิทย์ ศรีอนันต์รักษา
&lt;li&gt; วสันต์ ภัยหลีกลี้
&lt;li&gt; พลเอก วัฒนา สรรพานิช
&lt;li&gt; อาจารย์ วันชัย สอนศิริ
&lt;li&gt; นายกองเอกวัลลภ พริ้งพงษ์
&lt;li&gt; วิชัย ด่านรุ่งโรจน์
&lt;li&gt; พลเอก วิชิต ยาทิพย์
&lt;li&gt; รองศาสตราจารย์ เภสัชกร ดร.วิทยา กุลสมบูรณ์
&lt;li&gt; รองศาสตราจารย์ ดร.วินัย ดะห์ลัน
&lt;li&gt; วิบูลย์ คูหิรัญ
&lt;li&gt; ศาสตราจารย์ วิริยะ นามศิริพงศ์พันธุ์
&lt;li&gt; วิวรรธน์ แสงสุริยะฉัตร
&lt;li&gt; ดร.วิวัฒน์ ศัลยกำธร
&lt;li&gt; วีระศักดิ์ ภูครองหิน
&lt;li&gt; พลเอก วุฒินันท์ ลีลายุทธ
&lt;li&gt; รองศาสตราจารย์ ดร. วุฒิสาร ตันไชย
&lt;li&gt; ผู้ช่วยศาสตราจารย์ ไวกูณฑ์ ทองอร่าม
&lt;li&gt; ศานิตย์ นาคสุขศรี
&lt;li&gt; รองศาสตราจารย์ ดร.ศักรินทร์ ภูมิรัตน
&lt;li&gt; ศักดา ศรีวิริยะไพบูลย์
&lt;li&gt; อาจารย์ ดร.ศิริ จิระพงษ์พันธ์
&lt;li&gt; ศิรินา ปวโรฬารวิทยา
&lt;li&gt; พลเรือเอก ศุภกร บูรณดิลก
&lt;li&gt; ศาสตราจารย์ ดร.ศุภชัย ยาวะประภาษ
&lt;li&gt; สนธิรัตน์ สนธิจิรวงศ์
&lt;li&gt; ดร.สมเกียรติ ชอบผล
&lt;li&gt; ผู้ช่วยศาสตราจารย์ สมเดช นิลพันธุ์
&lt;li&gt; ดร.สมชัย ฤชุพันธ์
&lt;li&gt; ศาสตราจารย์ ดร. สมบัติ ธำรงธัญวงศ์
&lt;li&gt; สมสุข บุญญะบัญชา
&lt;li&gt; สมศักดิ์ โล่สถาพรพิพิธ
&lt;li&gt; สยุมพร ลิ่มไทย
&lt;li&gt; สรณะ เทพเนาว์
&lt;li&gt; รองศาสตราจารย์ ดร.สังศิต พิริยะรังสรรค์
&lt;li&gt; สายัณห์ จันทร์วิภาสวงศ์
&lt;li&gt; สารี อ๋องสมหวัง
&lt;li&gt; สิระ เจนจาคะ​
&lt;li&gt; พันเอก สิรวิชญ์ นาคทอง
&lt;li&gt; ดร.สีลาภรณ์ บัวสาย
&lt;li&gt; รองศาสตราจารย์ ดร.สืบพงศ์ ธรรมชาติ
&lt;li&gt; ศาสตราจารย์กิตติคุณ สุกัญญา สุดบรรทัด
&lt;li&gt; รองศาสตราจารย์ สุชาติ นวกวงษ์
&lt;li&gt; รองศาสตราจารย์ ดร.สุทัศน์ เศรษฐ์บุญสร้าง
&lt;li&gt; สุธรรม ลิ้มสุวรรณเกษม
&lt;li&gt; สุพร สุวรรณโชติ
&lt;li&gt; สุภัทรา นาคะผิว
&lt;li&gt; พลเรือเอก สุรินทร์ เริงอารมณ์
&lt;li&gt; สุวัช สิงหพันธุ์
&lt;li&gt; นายแพทย์ สุวัฒน์ วิริยพงษ์สุกิจ
&lt;li&gt; เภสัชกร ดร.สุวิทย์ เมษินทรีย์
&lt;li&gt; เสรี สุวรรณภานนท์
&lt;li&gt; หาญณรงค์ เยาวเลิศ
&lt;li&gt; อดิศักดิ์ ภาณุพงศ์
&lt;li&gt; อนนต์ สิริแสงทักษิณ
&lt;li&gt; อนันตชัย คุณานันทกุล
&lt;li&gt; ดร.อนุสรณ์ แสงนิ่มนวล
&lt;li&gt; พลเรือเอก อภิวัฒน์ ศรีวรรธนะ
&lt;li&gt; ดร.อมร วาณิชวิวัฒน์
&lt;li&gt; ผู้ช่วยศาสตราจารย์ ดร. อมรวิชช์ นาครทรรพ
&lt;li&gt; ดร. อรพินท์ สพโชคชัย
&lt;li&gt; อรพินท์ วงศ์ชุมพิศ
&lt;li&gt; อลงกรณ์ พลบุตร
&lt;li&gt; อ่อนอุษา ลำเลียงพล
&lt;li&gt; อัญชลี ชวนิชย์
&lt;li&gt; พลตำรวจโท อาจิณ โชติวงศ์
&lt;li&gt; พันตรี อาณันย์ วัชโรทัย
&lt;li&gt; นายแพทย์ อำพล จินดาวัฒนะ
&lt;li&gt; อุดม เฟื่องฟุ้ง
&lt;li&gt; ศาสตราจารย์ ดร.อุดม ทุมโฆสิต
&lt;li&gt; อุทัย สอนหลักทรัพย์
&lt;li&gt; อุบล หลิมสกุล
&lt;li&gt; พลเอก เอกชัย ศรีวิลาศ
&lt;li&gt; เอกราช ช่างเหลา
&lt;li&gt; ศาตราจารย์พิเศษ ดร.เอนก เหล่าธรรมทัศน์
วันที่ 28 กุมภาพันธ์ 2558 ทิชา ณ นคร ลาออกจากการเป็นสมาชิกสภาปฏิรูปแห่งชาติ และกรรมาธิการยกร่างรัฐธรรมนูญ โดยมีผลในวันที่ 1 มีนาคม 2558 วันที่ 19 สิงหาคม 2558 ดร. สุวิทย์ เมษินทรีย์ ยื่นจดหมายลาออกจากการเป็นสมาชิกสภาปฏิรูปแห่งชาติเพื่อรับตำแหน่งรัฐมนตรีช่วยว่าการกระทรวงพาณิชย์
วันที่ 21 ตุลาคม ป.ป.ช. มีมติเอกฉันท์ว่า สมาชิกสภาปฏิรูปแห่งชาติไม่ต้องเปิดเผยบัญชีทรัพย์สิน เพราะเป็นตำแหน่งทางวิชาการ ไม่ใช่ตำแหน่งการเมือง
วันที่ 10 พฤศจิกายน มีการกำหนดค่าตอบแทนให้ประธานสภาปฏิรูปแห่งชาติมีเงินประจำตำแหน่งเดือนละ 74,420 บาท รองประธานสภาปฏิรูปแห่งชาติ เดือนละ 73,420 บาท สมาชิกสภาปฏิรูปแห่งชาติ เดือนละ 71,230 บาท
สภาขับเคลื่อนการปฏิรูปประเทศ.
สภาขับเคลื่อนการปฏิรูปประเทศ (สปท.) ตั้งขึ้นตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 แก้ไขเพิ่มเติม (ฉบับที่ 1) พุทธศักราช 2558 มาตรา 39/2 ทำหน้าที่ศึกษาและปฏิรูปทั้ง 11 ด้านสืบต่อจาก สภาปฏิรูปแห่งชาติ ที่ถูกยุบไปตามมาตรา 39/1
เจดีย์ยุทธหัตถี
เจดีย์ยุทธหัตถี ตั้งอยู่ที่บ้านดอนเจดีย์ หมู่ที่ 2 ตำบล ดอนเจดีย์ อำเภอ พนมทวน จังหวัด กาญจนบุรี ปัจจุบันเชื่อกันว่าเป็นเจดีย์ยุทธหัตถี ที่สมเด็จพระนเรศวรมหาราช ทรงสร้างขึ้นหลังจากที่พระองค์ ทรงกระทำยุทธหัตถีชนะสมเด็จพระมหาอุปราชา กษัตริย์แห่งพม่า ภายในมี อาคารนิทรรศการสมเด็จพระนเรศวร ซึ่งจัดแสดงประวัติและแผนที่ ที่เกี่ยวกับการรบในครั้งนั้น องค์เจดีย์เป็นศิลปะแบบอยุธยา เป็นเจดีย์ทรงกลม ก่ออิฐฉาบปูน ส่วนยอดหักพังไปตามกาลเวลา จนปัจจุบันมีความสูงราว 3 เมตร เจดีย์องค์นี้ตั้งอยู่ในที่ดอน ล้อมรอบด้วยป่าละเมาะเป็นบริเวณกว้าง มีแม่น้ำทวนไหลผ่านในบริเวณ ปัจจุบันสร้างเป็นรูปวงเวียน มีถนนภายในแบ่งเป็น 8 ด้าน มีพระบรมราชานุสาวรีย์สมเด็จพระนเรศวรขณะกำลังประทับบนหลังช้างศึกอยู่ด้านหน้าองค์เจดีย์ ได้รับการขึ้นทะเบียนรับรองเป็นโบราณสถาน เมื่อวันที่ 9 กุมภาพันธ์ พ.ศ. 2539
หลักฐาน 10 ประการที่สรุปว่าเป็นเจดีย์ยุทธหัตถีองค์จริง
ทีนเอจดรีม (เพลงเคที เพร์รี)
"ทีนเอจดรีม"  เป็นเพลงของนักร้องอเมริกัน เคที เพร์รี ออกจำหน่ายเป็นซิงเกิลที่สองของสตูดิโออัลบั้มชุดที่สองในชื่อเดียวกันเมื่อวันที่ 23 มิถุนายน ค.ศ. 2010 จำหน่ายผ่านช่องทางดิจิตอล เพร์รีกับบอนนี แม็กคีร่วมเขียนเพลงจำนวนมากที่มีสาระสำคัญเกี่ยวกับวัยรุ่น แต่ถูกปฏิเสธจากโปรดิวเซอร์เพลง เบนนี บลังโก และดร.ลู้ก บลังโกนำเพลง "โฮมคัมมิง" ของวง เดอะทีนเอเจอส์ ให้พวกเขาฟัง และแม็กคีได้นึกภาพว่าเพลง "ทีนเอจดรีม" เป็นเพลงที่สะท้อนให้เห็นถึงความรู้สึกอยู่ในห้วงความรักที่น่าครึ้มอกครึ้มใจของวัยรุ่น พวกเขาพบกับแมกซ์ มาร์ตินที่ซานตาบาร์บารา แคลิฟอร์เนีย บ้านเกิดของเพร์รี และเริ่มเขียนเพลงดังกล่าวที่เพลย์แบ็กเรคอร์ดิงสตูดิโอ ซึ่งต่อมาเพร์รีบรรยายว่าเป็นช่วงเวลาที่ใสบริสุทธิ์ของเธอ หลังจากเพร์รีบันทึกเสียงร้อง แม็กคีนำเสนอแนวคิดและเขียนท่อนประสานเสียงใหม่ เพร์รียังบรรยายถึงเพลงว่าเป็นสิ่งที่ทำให้นึกถึงช่วงวัยรุ่นของเธอขณะกำลังคบหาดูใจกับรัสเซลล์ แบรนด์ ซึ่งเป็นสามีของเธอในเวลาต่อมา
ในด้านดนตรี เพลง "ทีนเอจดรีม" เป็นเพลงป็อปจังหวะความเร็วปานกลาง มีเสียงดนตรีแบบเรโทร เพลงมีรูปแบบเป็นแนวพาวเวอร์ป็อป และอิเล็กโทรป็อป ขณะที่ก็ได้อิทธิพลจากแนวเพลงอื่น ๆ เช่น ดิสโก้ และป็อปร็อก เพร์รีเริ่มร้องเพลงด้วยเสียงสูง ขณะที่เสียงของเธอหนักแน่นขึ้นเมื่อเพลงดำเนินไป ในด้านเนื้อร้อง เพลง "ทีนเอจดรีม" บอกเล่าเกี่ยวกับการเป็นคนรักที่ทำให้อีกคนรู้สึกเป็นหนุ่มสาวอีกครั้ง เพลง "ทีนเอจดรีม" ได้รับคำวิจารณ์ด้านบวก มีคำชมถึงความเป็นธรรมชาติของเพลงและเสียงดนตรี แต่ก็มีบางกลุ่มติว่าเนื้อเพลง "ไร้ความกังวลมากเกินไปและยังไม่เป็นผู้ใหญ่" (too carefree and immature) เพลงขึ้นอันดับหนึ่งบนชาร์ตบิลบอร์ดฮอต 100 เป็นซิงเกิลที่สามของเพร์รีที่ขึ้นอันดับหนึ่ง และเป็นซิงเกิลที่สองติดต่อกันจากเพลง "แคลิฟอร์เนียเกิลส์" ที่ขึ้นอันดับหนึ่งเช่นกัน เพลง "ทีนเอจดรีม" ได้รับการรับรองระดับแพลตินัมสี่ครั้งในสหรัฐอเมริกา รวมถึงได้รับการรับรองระดับแพลตินัมอีกมากมายในประเทศอื่น ๆ
มิวสิกวิดีโอเพลงถ่ายทำในหลายสถานที่รอบ ๆ บ้านเกิดของเพร์รีในซานตาบาร์บารา แคลิฟอร์เนีย และกำกับโดยโยแอน เลมวยน์ (หรือวู้ดคิด) วิดีโอเปิดตัววันที่ 10 สิงหาคม ค.ศ. 2010 แสดงให้เห็นเพร์รีกำลังอยู่ในห้วงความรักกับคนรักในไฮสคูล เพร์รีแสดงเพลงดังกล่าวในรายการ"แซตเทอร์เดย์ไนต์ไลฟ์" ในงานประกาศรางวัลทีนช้อยส์อะวอดส์ งานประกาศรางวัลแกรมมีครั้งที่ 53 และอื่น ๆ อีกมากมาย เพลง "ทีนเอจดรีม" ได้เข้าชิงรางวัลแกรมมีสาขานักร้องแนวป็อปเพศหญิงยอดเยี่ยม เป็นเพลงที่สามที่เข้าชิงรางวัลดังกล่าว นิตยสารโรลลิงสโตนจัดให้เพลงนี้เป็นเพลงที่ดีที่สุดอันดับที่สี่ในปี ค.ศ. 2010 เพลงดังกล่าวได้อยู่ในอัลบั้ม"จัสต์แดนซ์ 3" และมีคนนำเพลงมาร้องใหม่มากมาย ดังที่ปรากฏในรายการ"อเมริกันไอดอล" "เดอะวอยซ์" และ"กลี"
รักต้องเปิด(แน่นอก)
สงครามนางงาม
สงครามนางงาม Beauty and the Bitches เป็นละครชุดแนวโมเดิร์นเรียลลิตี้ดราม่า ผลิตโดย บริษัท ซีเนริโอ จำกัด โดยเป็นละครที่จะตีแผ่เบื้องหลังวงการขาอ่อนที่ทุกคนไม่เคยได้รับรู้ กำกับการแสดงโดย นิพนธ์ ผิวเณร และสร้างบทโทรทัศน์โดย ชวนนท์ สารพัฒน์, วรรณถวิล สุขน้อย, รฐาพัชร์ ตุลยพิทักษ์, มิกิ ยามาโตริ นำแสดงโดย เมทินี กิ่งโพยม และนักแสดงอื่นๆ อีกมากมาย รวมถึงยังเป็นละครที่แจ้งเกิดให้กับนักแสดงสาวแท้และสาวเทียมหน้าใหม่อีกเป็นจำนวนมาก
การผลิตรายการและการออกอากาศ.
สงครามนางงามออกอากาศให้ชมทุกคืนวันศุกร์-เสาร์ เวลา 22:15 - 23:15 น. (วันศุกร์ที่ 3 ตุลาคม พ.ศ. 2557 ถึง วันศุกร์ที่ 16 มกราคม พ.ศ. 2558) และเวลา 22:20 - 23:20 น. (วันเสาร์ที่ 17 มกราคม พ.ศ. 2558 ถึง วันศุกร์ที่ 20 กุมภาพันธ์ พ.ศ. 2558 ทางช่องวัน รวมทั้งสิ้น 37 ตอน และยังมีการออกอากาศตอนพิเศษทั้งหมด 4 ตอน ได้แก่ สงครามนางงามสเปเชียล ในวันที่ 2 และวันที่ 3 มกราคม พ.ศ. 2558 และ กว่าจะมาเป็นสงครามนางงาม ในวันที่ 14 และวันที่ 20 กุมภาพันธ์ พ.ศ. 2558 และได้มีการวางแผนกับทีมเขียนบทละครในการจัดสร้างละคร สงครามนางงาม ซีซั่น 2 อีกด้วย
ในปี พ.ศ. 2558 ช่องวัน และ บริษัท เดอะวัน เอ็นเตอร์ไพรส์ จำกัด ได้จัดกิจกรรม สงครามนางงาม เดอะแคสติ้งโปรเจ็กท์ เพื่อค้นหาหญิงสาวทั้งสาวแท้ และสาวเทียมที่เข้ารอบ 50 คน มาประชันบทบาทแบบโจทย์ต่อโจทย์ โดยมีกรรมการหลักคือ เมทินี กิ่งโพยม อรนภา กฤษฎี ปฏิภาณ ปฐวีกานต์ และนิพนธ์ ผิวเณร และมี อริศรา วงษ์ชาลี เป็นครูฝึกสอนการแสดงและกรรมการร่วม โดยเริ่มรอบคัดเลือกที่ศูนย์การค้าเซ็นทรัลพลาซา และเซ็นทรัลเฟสติวัล ใน 5 จังหวัดตั้งแต่เดือนกันยายน-ตุลาคม และออกอากาศรอบคัดเลือก 50 คนสุดท้ายทุกวันเสาร์ เวลา 20.30 - 22.00 น. ตั้งแต่วันเสาร์ที่ 21 พฤศจิกายน พ.ศ. 2558 ถึง วันเสาร์ที่ 6 กุมภาพันธ์ พ.ศ. 2559
และในปี พ.ศ. 2559 สงครามนางงามได้กลับมาออกอากาศอีกครั้งเป็นฤดูกาลที่ 2 โดยย้ายเวลาออกอากาศเป็นทุกวันจันทร์-อังคาร เวลา 20.30 - 22.00 น. ในช่วงละครดีดูที่ช่องวัน 31 ตั้งแต่วันจันทร์ที่ 23 พฤษภาคม พ.ศ. 2559 ถึง วันจันทร์ที่ 18 กรกฎาคม พ.ศ. 2559 โดยมีการปรับเรตละครลงมาเหลือ น 13+ จากเดิม น 18+ ลดความแรงของละครลง แต่ยังคงเค้าโครงเป็นละครชุด
นัสริน (เมทินี กิ่งโพยม) ผู้จัดการกองประกวดคนเก่ง ทำให้ ซัมเมอร์ (พิมพ์จิรา เจริญลักษณ์) สาวลูกครึ่งจากแอล เอ ที่บังเอิญมาเที่ยวเมืองไทยแล้วเงินหมด ตัดสินใจเข้าประกวดเพื่อหาเงินเพื่อเที่ยวต่อ ตอนแรกนั้นเธอคิดเพียงว่าจะประกวดสนุกๆ ไม่จริงจังอะไร แต่หารู้ไม่ว่าเธอกำลังก้าวเข้าสู่โลกใบใหม่ที่จะเปลี่ยนแปลงชีวิต และมุมมองต่อโลกของเธอไปตลอดกาล ที่กองประกวดซัมเมอร์ได้พบกับ เพียงฟ้า (ภคกัญญา เจริญยศ) เด็กสาวผู้เพียบพร้อม ลูกนางงามเก่าที่ถูก รัศมี (พิมพ์พรรณ ชลายนคุปต์) ผู้เป็นแม่ ฝึกฝนให้เป็นนางงามมาตั้งแต่เด็ก ด้วยความจริงใจ สนุกสนานของซัมเมอร์ ทำให้ทั้งคู่สนิทสนมผูกพันกันอย่างรวดเร็ว ยิ่งซัมเมอร์ทำหน้าที่เป็นแม่สื่อให้ฟ้ากับ คิว (เจษฏ์พิพัฒน์ ติละพรพัฒน์) ผู้กำกับหนุ่มหล่อประจำกองประกวด ยิ่งทำให้ฟ้ารัก และไว้ใจซัมเมอร์มากขึ้น โดยที่ไม่รู้เลยว่าความเป็นไปทั้งหมดอยู่ในสายตาของ ริบบิ้น (เปรมินทร์ ทับแก้ว) เน็ตไอดอล เจ้าแม่โซเชียลแคม ที่ภายใต้ภาพลักษณ์สวยใสไร้สติของริบบิ้น คือสายตาอันแหลมคมที่เก็บข้อมูลฉาวๆ ของผู้เข้าประกวดทุกคน และ ลูกโซ่ (เรวิญานันท์ ทาเกิด) สาวหน้าสวยที่หนี ต้น (ณัฏฐ์ เทพหัสดิน ณ อยุธยา) แฟนหนุ่มมาประกวด ลูกโซ่ที่สวยสงบแต่ภายในใจพร้อมที่จะฟาดฟันผู้เข้าประกวดคนอื่นที่กล้ามาขวางทาง
'ก้องเกียรติ' (ยุกต์ ส่งไพศาล) กรรมการหนุ่มหล่อเจ้าเสน่ห์ ให้ความสนใจกับ 'ไวน์" (ศรุชา เพชรโรจน์) สาวงามคนหนึ่งเป็นพิเศษ แต่ที่เขาสนใจเธอไม่ใช่เพราะความสวย ความมีเสน่ห์อย่างที่เคยสนใจผู้หญิงคนอื่น แต่กลับเป็นความลับอันมืดดำที่ไวน์ปกปิดไว้ ทำให้ก้องเกียรติต้องทำทุกอย่างเพื่อที่จะรู้ความลับนั้นให้ได้ ซึ่งผู้ที่รู้ความลับเรื่องของไวน์มีเพียง ใบข้าว (จุฑารัตน์ อนุศิลป์)" นางงามบ้านนาหน้าซื่อเด็กปั้น ป้าสไบ (ณหทัย พิจิตรา) เจ้าของค่ายนางงามใหญ่ ใบข้าวจะชอบสะสมมงกุฎ สายสะพาย และยังชื่นชอบการสะสมแต้มผู้ชายเป็นพิเศษ และ หมอเอย (ดาริน แฮนเซน) แพทย์หญิงที่ลงประกวด เพราะอยากจะพิสูจน์ว่าผู้หญิงสวยก็มีสมองเหมือนกัน ถึงแม้ทั้งใบข้าวและหมอเอยจะต้องร่วมมือกันช่วยไวน์ปกปิดความลับ แต่ด้วยทัศนคติ ปูมหลังที่ต่างกันของทั้งคู่ ทำให้ใบข้าวและเอยต้องมาทะเลาะกันทุกครั้งที่เจอ
ก้องเกียรติสนใจไวน์เพราะความลับ ต่างจาก ชยุต (โอลิเวอร์ พูพาร์ท) กรรมการหนุ่มใหญ่อีกคนหนึ่ง ที่เผลอใจมีความสัมพันธ์กับ บีบี (วราไพลินทร์ ลภัสนิธิโรจน์) สาวงามที่สวยด้วยมีดหมอ ทำให้ชยุตต้องแอบให้ความช่วยเหลือบีบีอยู่ตลอดเวลา แต่ความสัมพันธ์ของทั้งคู่ก็ล่วงรู้ไปถึง เดียร์ (พรพรรณ ฤกษ์อัตการ) สาวห้าว ปากกล้า และ ลูกหว้า (รัตนาภรณ์ กลิ่นกุหลาบหิรัญ) สาวสวย หัวอ่อน คู่หูพริตตี้ตะกายดาว เดียร์และลูกหว้าจึงพยายามหาทางเปิดเผยความจริงของบีบี ในขณะที่บีบีก็หาทางเขี่ยทั้งคู่ให้ตกรอบไป ขึ้นอยู่กับว่าฝ่ายใดจะเพลี่ยงพล้ำก่อน
การฟาดฟันของบรรดาสาวงามในกองประกวด Miss Beauty And Talent Thailand ว่าร้อนแรงแล้ว การแข่งขัน ระหว่างเวทีก็ดุเดือดไม่แพ้กัน เมื่อ คุณไก่ (อรนภา กฤษฎี) เจ้าของเวที Miss Elegant Thailand เวทีประกวดสาวงามคู่แข่ง คิดจะทำลายเวที Miss Beauty And Talent Thailand เพื่อที่ว่าเวทีประกวดของตนเองจะขึ้นเป็นอันดับหนึ่งแทนที่ จึงได้ใช้ให้ อลิส (ราศี วัชราพลเมฆ) ผู้ช่วยของนัสรินคอยเป็นคนสร้างข่าวฉาวทำลายเวทีจากภายใน โลกของผู้หญิงสวยและการฟาดฟันเชือดเฉือน โลกของเวทีขาอ่อนที่ซ่อนเขี้ยวเล็บไว้ ใครจะอยู่ใครจะไป
Miss Beauty And Talent Thailand เตรียมกลับมาอีกครั้งในปี 2016 หลังจากการประกวดในปีก่อนเกิดปัญหามากมาย ทั้งในเรื่องของผู้สนับสนุนและช่องสถานีโทรทัศน์ที่จะร่วมถ่ายทอด เพราะทางสถานีโทรทัศน์ทีวีไทม์ (TV Time) คู่สัญญาถ่ายทอดสดเดิม เลือกที่จะถ่ายทอดเวทีการประกวด Miss Elegant Thailand ซึ่งมีพี่ไก่ (อรนภา กฤษฎี) เป็นผู้ก่อตั้ง เนื่องจากจุดขายด้านสีสันและความดราม่า ทำให้การประกวดมีความเข้มข้นมากขึ้น ไม่น่าเบื่อ และสามารถดึงความนิยมได้มากกว่า นัสริน (เมทินี กิ่งโพยม) บงกช (นนทิยา จิวบางป่า) และอลิส (ราศี วัชราพลเมฆ) จึงต้องทำงานหนักทั้งในเรื่องการหาผูสนับสนุนและสถานีที่จะเป้นพันธมิตรร่วมถ่ายทอด บงกชตัดสินใจวางมือและให้นัสรินสานงานต่อ โดยมีอลิสเป็นผู้ช่วย ในที่สุดนัสรินก็สามารถหาพันธมิตรร่วมถ่ายทอดได้สำเร็จ โดยคู่สัญญารายใหม่ คือสถานีโทรทัศน์โชว์บิซไนน์ตีไนน์ (Show Bizz 99) ซึ่งมีพศุฒม์ (ปฏิภาณ ปฐวีกานต์) เป็นผู้บริหาร โดยมีการกำหนดเงื่อนไขว่าพศุฒม์ต้องสามารถเปลี่ยนแปลงรูปแบบการประกวดทุกอย่างได้ และสิ่งแรกที่พศุฒม์ดำเนินการคือแก้ไขกฎระเบียบการประกวด ให้สาวประเภทสองเข้าร่วมการประกวด จึงมีมิวมิว (ปิยดา อินทะวงศ์) สาวประเภทสองลูกครึ่งไทยลาว ที่ฝ่าฟันเข้ามาอยู่ร่วมการประกวดกับสาวแท้ได้ นอกจากนั้นแล้ว ยังชักนำมิ้งค์ (ธัญชนก จิตตกุล) หญิงสาวที่มีความบกพร่องในการได้ยินเข้ามาประกวดอีกคน โดยที่มิ้งค์ไม่เคยรู้ว่าเธอเป็นเพียงเครื่องมือของพศุฒม์และสถานีโทรทัศน์ช่องนั้นที่หวังเรียกความนิยมเท่านั้น มิ้งค์และมิวมิวสนิทกับเฟิร์น (อารียา ผลฟูตระกูล) สาวงามจากนครราชสีมาที่หวังจะพิชิตมงกุฎเพื่อเอาไปให้ยายที่ป่วยหนักได้ชื่นชม แต่เฟิร์นกลับเป็นไม้เบื่อไม้เมากับนิก (อัครัฐ นิมิตรชัย) ล่ามประจำตัวของมิ้งค์ ซึ่งเฟิร์นไม่รู้เลยว่านิกแอบชอบเธออยู่
ทางด้านพี่ไก่ที่รู้ว่าคู่แค้นอย่างนัสรินกลับมา จึงส่งกิ๊บ (ปาณิสรา ปริญญารักษ์) หลานสาวเข้ามาประกวดเพื่อต้องการสืบเรื่องราวในกองประกวดของอีกฝ่ายหนึ่ง แต่เพราะความป้ำๆ เป๋อๆ ทำให้ถูกวุฒิกรณ์ (ชลวิทย์ มีทองคำ) กรรมการหนุ่มจับพิรุธได้อยู่บ่อยๆ นอกจากนี้ยังมีมะเหมี่ยว (อนิส สุวิทย์) สาวไซด์ไลน์ที่หวังจะชุบตัวจากการประกวดนางงาม แต่กลับถูกพิม (ธนาภา ภูมิดิษฐ์) นางงามที่มารดาของเขาต้องโทษจำคุก รู้อดีตของมะเหมี่ยวเข้า จึงคอยขัดขวางทุกวิถีทาง ทำให้ทั้งคู่มีเรื่องทะเลาะกันบ่อยๆ ส่วนโบว์ (กรกช แข็งขัน) นางงามที่เข้ามาประกวดเพราะหวังหาเงินไปจุนเจือครอบครัว ก็ได้พบกับคนรักเก่าอย่างทินวัฒน์ (ยุทธนา เปื้องกลาง) เจ้าของเวปไซด์ที่นัสรินจ้างให้มาทำข่าวการประกวด ถ่านไฟเก่าจึงลุกโชน โบว์และทินวัฒน์พยายามเก็บความลับเรื่องความสัมพันธ์เอาไว้ แต่ก็ไม่รอดสายตาเชอร์รี่ (พิชยา ทิพพาละ) นางงามเด็กสร้างของบีบี (วราไพรินทร์ ลภัสนิธิโรจน์) อดีตผู้เข้าประกวดในฤดูกาลแรก ที่จ้องจะขุดคุ้ยความสัมพันธ์ของทั้งคู่ โชคดีโบว์ได้ฝน (ปุณณิศา ศิริสังข์) นักมวยหญิงหลานแท้ๆ ของจีจี้ (กรกฎ พวงสวัสดิ์) พี่เลี้ยงนางงามคอยช่วยเหลือ การแข่งขันเป็นไปอย่างดุเดือด จนทำให้น้ำ (กุลธิดา พริ้งเกษมชัย) สาวใสซื่อจากขอนแก่น ต้องตกเป็นเหยื่อจากเพื่อนนางงามอยู่เสมอ ยังดีที่เธอมีอลิสคอยช่วยเหลือ จึงทำให้น้ำรู้สึกดีกับอลิสมาก